Çfarë na bën për të qeshur?
Një profesor amerikan biznesi që ka udhëtuar botën, kërkon të deshifrojë kodin e humorit
Autori amerikan E.B. White ka thënë: "Të analizosh humorin është si të hapësh trupin e një bretkose. Pak njerëz janë të interesuar dhe bretkosa vdes." Por kjo gjë nuk e ka penguar një profesor biznesi në Kolorado që ka udhëtuar botën, të kërkojë mënyra për të deshifruar kodin e humorit. Jo vetëm kaq, por ai ka ndërmarrë dhe një veprim veçanërisht sfidues për një shkencëtar, duke u ngjitur në skenë në rolin e komedianit. Festivali “Sa për të qeshur” ka paraqitur monologë nga shumë komedianë profesionistë... dhe nga një profesor, interpretimi i të cilit u filmua nga një mik i tij: Por Peter McGraw vesh një jelek të trikotuar edhe në Shkollën e Biznesit të Universitetit të Kolorados, ku ai u mëson studentëve se si të zhvillojnë kërkime mbi temën e humorit. Ai provoi e rolin e humoristit me kënaqësi. Zoti McGraw ka kërkuar të provojë veçanërisht një teori që ai e quan "shkelje dashamirëse," ku gjërat duken gabim, por janë pak a shumë në rregull: si në një rrëzim. Për të kërkuar "shkelje dashamirëse" ai udhëtoi në Japoni, ku në fillim, ai thotë se nuk mund të gjente asgjë komike. Ai zbuloi se të prekësh sensin e humorit të japonezëve varet nga vendi ku je. Gjithashtu argëtues janë 100 klounët të cilëve profesor McGraw iu bashkua në një lagje të varfër të Iquitos, në Peru. Ajo përvojë e argëtoi shumë, por zoti McGraw thotë se çdo vend ofron një version humori që atij nuk i pëlqen. Por satira mund të jetë një formë politikisht e fuqishme komedie. Ajo është përdorur efektivisht në të gjithë botën. Kjo është një armë, thotë aktivisti serb Srgja Popovic, kundër të gjithë udhëheqësve që e marrin veten shumë seriozisht. "Nëse dikush i tall, ata bëjnë diçka të marrë. Nëse ata bëjnë marrëzi, të japin edhe më shumë mundësi për t’u tallur me ta." Zoti Popoviç udhëhoqi një lëvizje studentore që ndihmoi në largimin e Sllobodan Millosheviçit nga pushteti në vitin 2000. Rruga drejt humorit, thotë prefesor McGraw, kalon në linjë delikate mes të bërit të njerëzve të qeshin, t’u vijë gjumë dhe të qajnë. Ai shpreson që puna e tij të ndihmojë të gjithë të përdorin humorin me zgjuarsi dhe të bashkojnë sa më shumë njerëz.